﻿ SĂNĂTATEA – COMPONENTĂ ESENŢIALĂ A CALITĂŢII VIEŢII VÂRSTNICILOR ANA BĂLAŞA ănătatea este o componentă esenţială a calităţii vieţii vârstnicilor, indicatorul prin care se măsoară cel mai frecvent S fiind cel de apreciere subiectivă. Sănătatea subiectivă a vârstnicilor români şi europeni, speranţa de viaţă, morbiditatea, mortalitatea, nivelul cheltuielilor pentru sănătate conturează diagnoze diferenţiate ale sănătăţii, cu relevanţă deosebită în contextul îmbătrânirii populaţiei şi al integrării europene. Consumul de îngrijiri de sănătate, sănătatea socială şi promovarea unui stil de viaţă sănătos sunt abordate din perspectiva promovării unor politici de sănătate care să asigure accesul la îngrijiri de calitate, sustenabile din punct de vedere financiar. Sănătatea este o resursă fundamentală pentru indivizi, comunităţi şi societăţi în ansamblu. Pentru individ, a se bucura de o stare bună de sănătate este de o importanţă primordială. În acelaşi timp, un nivel în general bun al sănătăţii populaţiei este indispensabil creşterii economice şi dezvoltării societăţilor. OMS defineşte sănătatea nu numai ca o simplă absenţă a bolii şi a infirmităţii, ci ca pe un „bine” total: fizic, mental şi social. SĂNĂTATEA ŞI CALITATEA VIEŢII Sănătatea este o dimensiune importantă a calităţii vieţii şi poate fi considerată 1 în cel puţin trei moduri diferite : – pornind de la aspectele sale negative, se poate defini ca absenţa bolii. În acest caz, indicatorii sănătăţii sunt datele privind mortalitatea, morbiditatea şi speranţa de viaţă; – poate fi considerată ca o bună adaptare a individului la mediul său şi ca funcţionare bună în acest mediu. Definiţia este, de această dată, mai pozitivă, dar şi în acest caz indicatorii se focalizează pe consecinţe: neplăcerile bolii, incapacităţi funcţionale, handicap şi/sau dezavantaj social; – poate fi definită în modul în care este concepută în documentele OMS (ca o bunăstare fizică mentală şi socială), într-o manieră pozitivă, devenind o valoare. 1 Vieillissement, aide et soins de santé en Belgique, Rapport pour le SPF, 2004. CALITATEA VIEŢII, XVIII, nr. 1–2, 2007, p. 55–74 56 ANA BĂLAŞA 2 Cercetări numeroase au evidenţiat că mulţi vârstnici, suferind de boli cronice şi/sau incapacităţi se consideră într-o stare bună de sănătate. Cel puţin la vârste înaintate, sănătatea nu înseamnă doar absenţa bolii sau vindecarea ei, ci trebuie înţeleasă într-o manieră mai globală. Definită ca mai sus, sănătatea pare să-şi asume dimensiuni ale conceptului de calitatea vieţii. Cu atât mai mult cu cât, pe de o parte, „sănătatea socială” este recunoscută ca o dimensiune indisociabilă a sănătăţii generale, dar, pe altă parte, nu există încă un consens asupra conţinutului concret al conceptului şi al modului de evaluare. În general, sănătatea socială este considerată ca modalitatea în care o persoană se comportă cu alţii şi în care alţii reacţionează la acest comportament, modul în care reacţionează faţă de instituţii sociale, faţă de regulile şi normele sociale. Bazată pe interacţiunea dintre individual şi mediul său, sănătatea socială poate fi, de fapt, interpretată în diferite feluri. De exemplu, în cadrul „Anchetei de sănătate”, Belgia, 2004, sănătatea socială este tradusă, îndeosebi, în termeni de suport social. Conceptul de calitatea vieţii răspunde cel mai bine nevoii de a avea în vedere globalitatea persoanei. Cercetătorii din domeniul calităţii vieţii fac o distincţie clară între conceptul de „calitatea vieţii” şi cel de „sănătate”, cu excepţia medicilor. Aceştia se concentrează pe aspecte ale experienţei personale legate de sănătate şi, în general, utilizează termenul de calitatea vieţii pentru a desemna repercusiunile fizice, psihologice şi sociale ale unei patologii asupra vieţii unui pacient (Launoiss, 1995). Problema este de a şti dacă se măsoară sănătatea, calitatea vieţii sau calitatea vieţii legată de sănătate. Oricum, nu există un acord absolut asupra unui punct de vedere. Sunt şi autori, ca de exemplu Torrance (2002), care consideră că sănătatea socială nu ar fi un aspect pertinent al calităţii vieţii legat de sănătate, aşa cum pretinde OMS. În anchetele privind calitatea vieţii, sănătatea este evaluată prin percepţie subiectivă (sănătatea subiectivă), în analizele întreprinse apoi, utilizându-se indicatorii statistici ai sănătăţii ca şi relaţionarea stării subiective de sănătate cu o serie de determinanţi economic-sociali şi culturali. Aceste corelaţii sunt obligatorii în analize, întrucât sănătatea, într-adevăr, nu este o problemă izolată, de luat în considerare numai din perspectivă medicală. Boala şi sănătatea se înscriu într-o societate determinată şi au relaţii determinate cu o serie de alte dimensiuni ale 2 . acestei societăţi În cercetările de calitatea vieţii, sănătatea este unul dintre determinanţi. În cadrul eurobarometrului „Europenii şi calitatea vieţii” (2000) subiecţii au avut de ales dintr-o listă de 15 factori, 3 factori care contribuie cel mai mult la nivelul lor de viaţă actual şi, apoi trei factori care pot contribui la ameliorarea nivelului de 2 De exemplu, cercetările Centrului de dezvoltare al OCDE au evidenţiat o relaţie directă între sănătatea populaţiei unei ţări şi rezultatele globale în termeni de dezvoltare. 3 SĂNĂTATEA – COMPONENTĂ ESENŢIALĂ 57 viaţă. Trei factori constituie, însumaţi, peste jumătate din răspunsurile furnizate pentru prima temă (contribuţia ca determinanţi): 1. a fi în stare bună de sănătate – 25%; 2. a avea venituri suficiente pentru satisfacerea nevoilor – 15%; 3. a avea membri de familie pe care se poate conta la nevoie – 14%. În cele 15 ţări investigate, sănătatea este primul dintre cei trei factori care, în opinia respondenţilor, contribuie cel mai mult la calitatea vieţii lor actuale. Diferă puţin doar ponderea acordată în fiecare ţară. Există o relaţie directă între vârsta respondenţilor şi faptul de a alege răspunsul „starea bună de sănătate”: Vârsta Alegeri ale factorului sănătate 15–24 ani 22% 25–39 ani 25% 40–45 ani 26% 55 + 28% În ceea ce priveşte factorii care ameliorează cel mai mult calitatea vieţii, starea bună de sănătate se află tot printre primii trei factori, dar pe al treilea loc (după venituri şi lipsa grijilor şi a stresului); în cazul vârstnicilor însă, a fi în stare bună de sănătate este, din nou, factorul care contează cel mai mult, de această dată, pentru ameliorarea calităţii vieţii (22% din răspunsurile celor de peste 55 ani). Cu toate acestea, nu se poate spune că persoanele vârstnice consideră sănătatea ca singura lor prioritate. Într-un studiu realizat în Olanda, în 1989, autorii au remarcat faptul că, dacă copiii persoanelor în vârstă au griji, probleme, frământări, aceste preocupări trec înaintea preocupărilor pentru propria sănătate. Într-un alt sondaj realizat în Belgia s-a constat că a avea o „bătrâneţe bună” nu este un fapt văzut de toţi vârstnicii ca fiind echivalent cu a avea o sănătate bună. Cel puţin o treime din vârstnici asociază ceea ce numesc „bătrâneţe bună” cu alte dimensiuni decât cu cea de sănătate. SĂNĂTATEA SUBIECTIVĂ A VÂRSTNICILOR Ca dimensiune a calităţii vieţii, sănătatea poate fi abordată prin diverşi indicatori, printre care, aprecierea subiectivă a propriei sănătăţi sau, dimpotrivă, plângerile privind diverse afecţiuni. Sănătatea subiectivă este unul dintre indicatorii principali ai sănătăţii şi ai calităţii vieţii cu care operează OMS. Este indicatorul prin care OMS monitorizează sănătatea şi calitatea vieţii şi se află, de asemenea, pe lista indicatorilor de sănătate ai Europei. De regulă, se separă răspunsurile „foarte bună” şi „bună” de o parte, iar de altă parte, răspunsurile „medie”, „rea”, „foarte rea”. Un alt indicator al stării subiective de sănătate utilizat frecvent în sondaje vizează starea de sănătate în ultimele 12 luni („mai bună”, „la fel”, „mai rea”). 58 ANA BĂLAŞA 4 Sănătatea subiectivă este o măsură care include diferite dimensiuni ale sănătăţii (fizică, socială, emoţională). Noţiunea „apreciere subiectivă” sugerează că nu avem de-a face cu o analiză cognitivă sistematică, ci, mai degrabă, cu o reacţie emoţională. În general, anchetele nu măsoară starea de sănătate în modul în care medicii pun un diagnostic. Informaţiile sunt culese pe baza declaraţiilor celor interogaţi cu privire la starea generală percepută, boli cronice de care suferă, factori de risc, limitări ale activităţii etc. Caracteristici individuale, precum cele legate de vârstă, statut (formare), sex etc. influenţează percepţia stării de sănătate, ca şi modul în care se declară acest lucru. Cu toate acestea, cercetătorii opinează că sănătatea subiectivă este unul dintre cei mai buni indicatori ai sănătăţii, atât la nivel individual cât şi la nivelul populaţiei. Percepţia subiectivă a sănătăţii furnizează informaţii pentru o privire de ansamblu destul de adecvată a stării de sănătate reală a unei populaţii. Numeroşi autori au constatat că ea reflectă destul de bine impactul plângerilor şi bolilor de care suferă persoana interogată şi are legătură directă cu mortalitatea, morbiditatea, 3 nivelul capacităţilor funcţionale şi consumul de îngrijiri . Sănătatea subiectivă a vârstnicilor europeni În evaluările Organizaţiei Mondiale a Sănătăţii, imensa majoritate a persoanelor vârstnice se află într-o stare bună de sănătate, duc o viaţă activă şi satisfăcătoare şi deţin rezerve intelectuale, emoţionale şi sociale care lipsesc adesea 4 celor mai tineri . Cercetări realizate în UE (Barometre privind calitatea vieţii, anchete de sănătate etc.) de către instituţii cu notorietate ştiinţifică permit câteva concluzii generale: – Persoanele anchetate au o percepţie a sănătăţii pozitivă. Persoanele vârstnice nemulţumite de starea lor de sănătate sunt mai numeroase decât cele mai tinere. Cu cât vârsta este mai avansată, percepţia este mai negativă. – Vârstnicii semnalează mai frecvent decât tinerii deteriorarea stării lor de sănătate şi se plâng de sănătate în mai mare măsură decât tinerii. 5 – La toate vârstele, femeile percep o stare mai defavorabilă a sănătăţii . Consemnate ca atare, concluziile de mai sus sunt de bun simţ, pe când datele propriu-zise par să ofere mai multe nuanţe, mai ales când vrem să comparăm stările de fapt. 6 În sondajul privind calitatea vieţii europenilor (UE 15) realizat în 2000, mai mult de trei sferturi dintre aceştia declarau că sunt mulţumiţi şi foarte mulţumiţi de stare lor de sănătate, rezultatele etalându-se între 91%, pentru Danemarca şi 77%, 3 Enquête de santé, 2001, 2004, Belgique; Baromètre santé, 2005, France, Editions INPES; Daumont D., Libion F., Deccanche A., Les personnes âgèes et leur santé: Besoins, representations, comportements, Série de dorsiers documentaires, UCL-RESO, 1999. 4 Transecender les mythes, OMS, Genéve. 5 L' état de santé en 2003, Etudes et Resultats, nr.436, oct. 2005. 6 Les europeéns et la qualité de vie, INRA, 2000. 5 SĂNĂTATEA – COMPONENTĂ ESENŢIALĂ 59 pentru Spania. În Danemarca, majoritatea (60%) se declarau chiar pe deplin satisfăcuţi de sănătatea lor, în timp ce, în Portugalia, proporţia acestora era de numai 9%. În toate celelalte ţări, satisfacţia deplină lua valori între 46% şi 41%. Este importantă de subliniat stabilitatea percepţiilor pozitive, în timp. Satisfacţia actuală în raport cu cea trecută indică un statu-quo cu valoare pozitivă. În acest context, vârstnicii (în acest sondaj, persoanele de peste 55 ani), pe lângă ponderea mai mică (70%) a celor mulţumiţi, prezintă şi o scădere, în timp, a răspunsurilor „mai mulţumit” (faţă de anul anterior) şi o creştere a celor care aleg răspunsul „mai puţin mulţumit”. Perspectiva temporală denotă o situaţie diferită pentru vârstnici, decât pentru restul sau pentru media populaţiei. Se poate consemna şi faptul că scăderea, odată cu vârsta, a proporţiei persoanelor care declară că au o sănătate bună este substanţială: de la 90%, pentru 7 intervalul 15–24 ani la 40%, pentru cei de 80 şi peste . Printre vârstnici (65+), doar între 7% şi 9% nu exprimă nici o plângere legată de 8 sănătate, faţă de 14% media naţională . Plângerile sunt semnificativ mai numeroase în cazul vârstnicilor şi privesc oboseala, sistemul locomotor şi regiunea inimii. Preocupările pentru rafinarea şi adecvarea măsurării la specificul populaţiei vârstnice i-au condus pe unii cercetători la utilizarea unei scale de şapte trepte pentru înregistrarea sănătăţii subiective, al cărei mijloc – „uneori bine”, „uneori rău” pare să fie foarte caracteristic pentru percepţia persoanelor în vârstă cu privire la sănătatea lor. Alţi cercetători consideră că, în general, persoanele de peste 60 de ani, au un 9 mod de a percepe sănătatea destul de asemănător cu cel al ansamblului populaţiei . În raportul Versune societé pour tous les âges, realizat sub egida Comisiei Europene, se aprecia, în 1999 că, în general, nivelul de sănătate al populaţiei Uniunii Europene este mai bun decât oricând, graţie progreselor extraordinare ale cercetării medicale, ale serviciilor de sănătate şi ale condiţiilor de viaţă. Creşterea economică în Europa, în ultimele decenii, a permis dezvoltarea fără precedent a sistemelor de sănătate publică şi a nivelului de prestaţii. În 1995, totalul cheltuielilor cu sănătatea publică în Uniunea Europeană reprezenta în jur de 8% din PIB, de două ori mai mult decât în 1960. Stabilizarea creşterii cheltuielilor de sănătate publică (şi, în unele cazuri, chiar regresul) nu au fost însă determinate, până acum, de îmbătrânirea populaţiei. Cu toate acestea, persoanele vârstnice au nevoie de mai multe servicii de sănătate şi de îngrijiri esenţial diferite de cele de care are nevoie populaţia mai tânără. Creşterea nivelului de instrucţie al populaţiei şi programele de protecţie socială au contribuit la prelungirea duratei de viaţă „în bună sănătate”. Numărul vârstnicilor care au nevoie de ajutor pentru îngrijiri cotidiene, pentru a se deplasa, 7 „Health J.”, Interview Survey, 2001, Agir Proiect, 2003. 8 Vieillissement, aide et soins de santé en Belgique, Raport pour le SPF, 2004. 9 Ankri J., Henrard J. – C., Perceptions de la santé chez les personnes agées, „Gerontologie et Sociéte”, nr. 71/1994. 60 ANA BĂLAŞA 6 sau pentru menaj este în scădere. Promovarea unei vieţi sănătoase poate consolida această tendinţă. Datele existente indică faptul că starea de sănătate a tranşei de vârstă „tinerii bătrâni” se va ameliora. Cercetări privind sănătatea realizate în Belgia, Italia, Olanda, Irlanda, Marea Britanie au ajuns la rezultate similare în această privinţă: starea de sănătate a persoanelor vârstnice se ameliorează. În pofida îmbătrânirii populaţiei, proporţia persoanelor infirme sau dependente nu a crescut şi aproape 40% dintre persoanele vârstnice respondente au declarat că au avut o stare bună de sănătate, în ultimul an. Sănătatea subiectivă a vârstnicilor români Starea de sănătate a vârstnicilor români este unul dintre punctele critice cele mai grave ale calităţii vieţii lor. 10 , sănătatea subiectivă s-a măsurat prin caracterizarea de În cercetările ICCV către subiecţi a propriei sănătăţi. În ceea ce-i priveşte pe vârstnici (60+), în 2006, rezultatele au fost următoarele: Cum caracterizaţi sănătatea dvs.? Foarte proastă 20,6% Proastă 35,2% Satisfăcătoare 31,0% Bună 11,0% Foarte bună 2,1% În proporţie de 56%, vârstnicii îşi caracterizează sănătatea ca fiind sub nivelul satisfăcător. Faţă de 2003 (cercetarea anterioară), situaţia este staţionară, urmând acelaşi patern ca al populaţiei totale investigate. În situaţia dată, statu- quo-ul semnifică o situaţie negativă: nimic nu s-a schimbat în bine, în starea de sănătate a românilor, în ultimii ani, în ciuda numeroaselor „reforme”. Putem spune chiar că, faţă de 1990, s-a înrăutăţit. Dacă în 1990, media răspunsurilor la această întrebare era, pe total eşantion, 3,7, după 1992, aceasta a încremenit la valoarea de 3,1. INDICATORI STATISTICI AI SĂNĂTĂŢII Speranţa de viaţă Speranţa de viaţă este unul dintre elementele de bază ale indicelui dezvoltării umane – IDU. Longevitatea sau speranţa de viaţă înseamnă durata potenţială de viaţă a unei fiinţe umane şi este în funcţie de patrimoniul său genetic şi de condiţiile de mediu. 10 Diagnoza Calităţii Vieţii, cercetare anuală a ICCV sub coordonarea prof. dr. Ioan Mărginean. 7 SĂNĂTATEA – COMPONENTĂ ESENŢIALĂ 61 Speranţa de viaţă la naştere este reprezentată de numărul de ani pe care i-ar trăi un nou-născut, dacă s-ar menţine modelul curent de mortalitate. Prelungirea speranţei de viaţă este o constantă în ţările dezvoltate. Cercetările recente avansează aprecierea că longevitatea potenţială medie poate fi fixată în jurul vârstei de 95 ani. Există mai multe scenarii în această privinţă. Cert este că, în ultimele decenii, de reculul mortalităţii au beneficiat, în principal, persoanele vârstnice, dintre care un număr important trăiesc până la vârste foarte avansate. Speranţa medie de viaţă a ajuns, în lumea occidentală, în cursul unui secol, la 79 de 11 . ani, de la 47 de ani. Se apreciază că va ajunge la 85 de ani, în anii 2010 Femeile trăiesc mai mult decât bărbaţii. Numărul văduvelor este mai mare decât al bărbaţilor văduvi, dar plusul de ani femeile îl trăiesc într-o stare mai rea de sănătate şi cu un grad mai mare de dependenţă. Specialiştii în domeniu consideră că indicatorul clasic al speranţei de viaţă, utilizat în demografie, nu este suficient de sensibil pentru măsurarea stării sanitare. Noile concepte propuse „speranţa de viaţă în bună sănătate” şi „speranţa de viaţă fără incapacităţi” permit să se ţină seama nu numai de durata de viaţă, ci şi de calitatea sa. „Speranţa de viaţă în bună sănătate” şi „speranţa de viaţă fără incapacităţi” permit analize diferenţiale ale stării de sănătate, evidenţiază inegalităţile în faţa bolii şi a morţii dintre diferite grupuri sociale. Aceşti indicatori au o importanţă din ce în ce mai mare, în contextul dezbaterilor actuale privind îmbătrânirea. În cadrul programului EHEMU (European Health Expectancy Monitory Unit) – studiu internaţional coordonat de INSERM – Franţa, s-au realizat diferite estimări ale speranţei de viaţă în sănătate, în ţările UE, calcule bazate pe Eurobarometrul 58. Un obiectiv principal al programului EHEMU constă în facilitarea unei analize şi a unei sinteze a indicatorilor speranţei de viaţă în bună sănătate. Aceştia adaugă o dimensiune calitativă la măsura pur cantitativă a longevităţii europenilor şi permit evidenţierea inegalităţilor între statele membre. Speranţa de viaţă în bună sănătate este un indicator structural pentru politica de dezvoltare durabilă în UE. În context, creşterea speranţei de viaţă şi procesul de îmbătrânire a populaţiei implică, printre altele, şi o problemă de alegere: prelungirea vieţii cu orice preţ sau o viaţă de calitate? Mai mulţi ani vieţii sau mai multă viaţă anilor? Cantitatea de viaţă poate fi însoţită de calitatea vieţii? Speranţa de viaţă la naştere în EU (15) era, în 2000, de 75,3 ani pentru bărbaţi şi 81,4 ani pentru femei. Speranţa cea mai mare de viaţă o aveau bărbaţii 12 din Suedia şi femeile din Italia . O ilustrare a informaţiilor oferite de noii indicatori poate fi „citită” în tabelul următor: 11 Vezi, de exemplu: Vieillissement, aide et soins de santé en Belgique. Rapport pour le SPF, 2004, „Rapport sur le vieillissement”, CCNE France, 1998, precum şi documente ale OMS privind îmbătrânirea populaţiei, ale OCDE etc. 12 Eurostat, Living conditions in Europe. 62 ANA BĂLAŞA 8 13 Speranţa de viaţă şi speranţa de viaţă fără incapacităţi, la 65 ani Bărbaţi Femei Fără Cu Fără Cu Ţara Total Total incapacitate incapacitateincapacitate incapacitate în ani în ani în % în ani în ani în ani în % în ani Belgia 1989 14,4 13,1 91 1,3 18,5 16,4 88,6 2,1 Italia 1990 14,9 12,2 81,9 2,7 18,8 14,2 75,5 4,6 Elveţia1990/1993 15,8 12,4 75,5 3,4 20,2 15,1 74,8 5,1 Austria 2002 14,9 11,5 77,2 3,4 18,3 12,3 67,2 6,0 Bulgaria 1992 12,8 5,6 43,8 7,2 15,3 4,7 30,5 10,6 În România, în perioada 2002–2004, durata medie a vieţii era de 71,32 ani; pentru bărbaţi – 67,74 ani şi 75,06 pentru femei. În urban, speranţa de viaţă era de 75,12 ani, iar în rural, 70,34 ani. Speranţa de viaţă a avut evoluţii contradictorii în ţara noastră, de scădere în perioada 1995–1997, de foarte uşoară creştere în perioada 1998–2000. Aceeaşi combinaţie de stagnare şi creştere uşoară se înregistrează, atât la bărbaţi, cât şi la femei. În aprecierea Raportului Naţional al Dezvoltării Umane (PNUD – 2002), majoritatea indicatorilor care se referă la speranţa de viaţă arată o tendinţă de scădere treptată, care îndepărtează România de standardele regionale şi europene. Morbiditatea şi mortalitatea Morbiditatea şi mortalitatea sunt parametrii tradiţionali ai sănătăţii. Problema morbidităţii şi, în special, a incapacităţii, rămân cruciale pentru viitor şi aceasta derivă din caracteristicile pe care morbiditatea le are la vârstnici: – rată ridicată: persoanele vârstnice au tendinţa de a fi mai des bolnave; – există boli care se întâlnesc predominant la vârstnici: cancer, afecţiuni cardio-vasculare, infirmităţi fizice şi tulburări mentale; – cronicitatea: persoanele vârstnice au nevoie de mai mult timp pentru a se reface şi prezintă un risc crescut de cronicizare a unor boli. Demenţa este o afecţiune tipică vârstei foarte înaintate şi necesită servicii şi îngrijiri profesioniste; – multimorbiditatea – persoanele vârstnice au un risc mai mare de a suferi, în acelaşi timp, de mai multe afecţiuni. Se consideră că oricâte progrese ar interveni în viitor, ameliorarea stării de sănătate îi va privi pe seniori şi mai puţin grupul de vârstă foarte înaintată. În ceea ce priveşte demenţa, este de aşteptat să crească considerabil numărul de pacienţi. Populaţia vârstnică are în mod deosebit probleme de sănătate, în special boli cronice de lungă durată, dar o atenţie specială va trebui acordată demenţelor (şi îndeosebi boala Alzheimer), care au progresat în ultimii ani şi care au un impact economic şi social considerabil. Toate studiile conchid că frecvenţa bolii are 13 Report of the first meeting of the uro – REVES, apud Vieillissement, aide et soins de santé en Belgique, cap. 2. 9 SĂNĂTATEA – COMPONENTĂ ESENŢIALĂ 63 tendinţa să crească odată cu vârsta: 0,6 din persoanele de 65–69 ani suferă, în medie, de această boală, procentul ajungând la 22%, la persoanele de peste 90 ani. 14 şi Vârstnicii, pe măsură ce avansează în vârstă sunt expuşi multimorbidităţii devin mai dependenţi în ceea ce priveşte îndeplinirea activităţilor cotidiene. Studii recente arată însă că riscul de boală sau riscul de îngrijiri de sănătate este descris de o curbă a cărei inflexiune începe cu mult înainte de vârsta treia sau a patra (pentru cel puţin o boală care implică incapacitate), iar riscul de incapacitate este descris de o curbă a cărei inflexiune începe la 50–59 ani. Faptul a fost confirmat şi pe baza 15 analizei datelor anchetei de sănătate din Belgia . Deci pentru maladiile cronice, inflexiunea curbei de prevalenţă începe înainte de 65 ani, pragul de vârstă utilizat în UE. Este un fapt constatat prin anchetele de sănătate că, datorită ameliorării condiţiilor de viaţă şi progreselor medicinii, sexagenari de astăzi sunt într-o formă mai bună decât predecesorii lor. În consecinţă, pragurile de vârstă utilizate în prezent pentru a calcula riscul de îngrijiri sau de dependenţă vor fi, cu siguranţă scoase din uz în viitor. Înaintarea în vârstă se asociază cu creşterea riscului afecţiunilor cronice. Boli cronice şi incapacităţi în Europa Persoane de 16–64 ani Persoane de 65 ani + care declară că suferă care declară că suferă de de o maladie cronică (fizică sau mentală), o maladie cronică, sau o sau o incapacitate, care îi handicapează în incapacitate activitatea lor cotidiană EU – 15 16,4 52,8 Belgia 18,4 31,8 Danemarca 19,9 43,3 Germania 11,2 73 Grecia 10,3 38,9 Spania 8,7 37,9 Franţa 24,6 54,6 Irlanda 11 38,3 Italia 6,6 32,5 Luxemburg 11,7 – Olanda 25,4 44,4 Austria 12,8 40,7 Portugalia 20,1 50,7 Finlanda 32,2 61,5 Suedia 19,9 – Marea Britanie 27,2 33,8 Sursa: Eurostat: Living Conditions in Europe, 1998–2002. 14 Lobo, 2000 („Pooled analyse” Europe). Literatura în domeniu confirmă creşterea odată cu vârsta a ratei demenţelor. Perspectiva sumbră legată de tendinţa de creştere a grupe de vârstă 80 + poate fi infirmată de progresele cercetărilor medicale privind demenţele. 15 Vieillissement, aide et soins de santé en Belgique, Raport pour le SPS, 2004, p. 27. 64 ANA BĂLAŞA 10 16 În România, conform datelor INS, bolile cronice afectează aproape jumătate dintre persoanele de 50 ani şi peste. În totalul populaţiei, una din cinci persoane declară că suferă de o boală cronică, majoritatea fiind femei (59,2%). Principalele boli cronice sunt cele de inimă (87%), ulcerul gastric sau duodenal (1,9% şi diabetul (1,6%). Incidenţa bolilor scade pe măsură ce persoanele sunt mai instruite. Din totalul populaţiei investigate, 20% au declarat, în 2002, că suferă de boli 17 : cronice. Din acestea, pe grupe de vârstă, situaţia era următoarea sub 15 ani 15–24 ani 25–49 ani 50–64 ani 65–74 ani 75 ani şi peste 3,4% 4,9% 12,2% 38,1% 52,8% 68,1% Rata mortalităţii, indicator tradiţional cheie în domeniul sănătăţii reflectă şi el tendinţele de declin al sistemului de sănătate. Bolile circulatorii şi tumorile sunt 18 . principalele cauze ale morţii şi ambele manifestă tendinţa de creştere Ratele de mortalitate, în 2004 erau următoarele (decedaţi la 1 000 locuitori): 55–59 ani 60–64 ani 65–69 ani 70–74 ani 75+ 12,4 18,0 27,3 41,8 101,3 Cheltuieli pentru sănătate În 2002, în Raportul Naţional al Dezvoltării Umane se aprecia că „în ultimul deceniu, cheltuielile publice pentru sănătate s-au situat sub media standardului european şi s-au încadrat în standardele ţărilor Europei Centrale şi de Est şi CSI, fapt care a afectat întreţinerea sistemului, managementul, investiţiile în echipamente şi accesul la servicii al persoanelor cu venituri reduse”. Nivelul cheltuielilor publice a afectat sectorul sănătăţii în România, calitatea accesului la servicii, în special al segmentelor celor mai sărace şi vulnerabile ale populaţiei, din care fac parte şi multe persoane vârstnice. Procentul din PIB al cheltuielilor publice alocate pentru sănătate în România Anul 1999 2000 2001 2002 2003 2004 % 3,8 3,7 4 4 4,1 3,8 Nu sunt disponibile date privind cheltuielile de sănătate pe categorii de vârstă, dar este cert că acestea cresc la categoriile de vârstă înaintată, întrucât îngrijirea medicală a bătrânilor implică tehnologii mai scumpe, spitalizare îndelungată, îngrijiri şi supraveghere mai costisitoare. 16 Condiţiile de viaţă ale populaţiei din România, INS, 2002, Bucureşti, 2003, p. 47. 17 Idem. 18 Raportul PNUD 2002, p. 31. 11 SĂNĂTATEA – COMPONENTĂ ESENŢIALĂ 65 La nivel individual, îngrijirea sănătăţii este resimţită ca fiind foarte scumpă; adesea se renunţă la unele genuri de îngrijiri, din această cauză. În general se întâmplă aşa când nu este disponibilă îngrijirea medicală subvenţionată şi când oamenii trebuie să plătească ei înşişi pentru îngrijirea medicală. În structura cheltuielilor totale de consum ale gospodăriilor, cheltuielile de 19 sănătate reprezentau 3,0% în 2003 şi 3,6% în 2004 . Mai mult de jumătate din persoanele vârstnice au declarat, în octombrie 2003, că „nu-şi pot permite 20 cumpărarea medicamentelor necesare” . CONSUMUL DE ÎNGRIJIRI DE SĂNĂTATE Îmbătrânirea crescândă a populaţiei va influenţa, fără îndoială, nevoile în materie de îngrijiri de sănătate, în deceniile viitoare. În acest moment sunt puţine informaţii cu privire la acest subiect, fiind necesară evaluarea impactului acestui fenomen asupra nevoilor societăţii, într-un viitor apropiat. Anchetele de sănătate sunt un instrument util (măsoară starea de sănătate, comportamentele, consumul de îngriji). Rezultatele pot servi ca bază pentru a orienta, în viitor, deciziile privind politicile de sănătate. Situaţia în Europa La ora actuală în Europa, majoritatea persoanelor care necesită o prezenţă şi îngrijiri permanente sunt îngrijite acasă de către membrii familiei lor, serviciile 21 profesioniste în domeniu fiind insuficient . Problema este că, în viitor, familiile vor fi din ce în ce mai puţin în măsură să-şi asume aceste sarcini. Cauzele sunt legate de diminuarea numărului de persoane care compun un menaj, de faptul că cei în nevoie vor trăi la distanţă de cei apropiaţi, astfel că familiei îi va fi mult mai dificil să-şi asume ea însăşi sarcinile de îngrijire. Pe de altă parte, va exista un număr din ce în ce mai mic de copii care să se ocupe de un număr din ce în ce mai mare de persoane foarte în vârstă, suferinde de afecţiuni legate de vârstă. Asigurarea rolului de îngrijire de către instituţii sau societatea civilă va căpăta o importanţă crescută. Este vorba de servicii la domiciliu, asistarea persoanelor vârstnice, locuinţe amenajate pentru nevoile persoanelor vârstnice. Cererea de îngrijiri pe termen lung va creşte îndeosebi o dată cu creşterea tranşei de vârstă de 80 ani şi peste. Din punctul de vedere al sănătăţii publice şi al sarcinii sociale, este importantă determinarea numărului de persoane care vor avea nevoie de ajutor în viitor, dar acest lucru este dificil de realizat. Totuşi, un studiu efectuat în cursul Anului Internaţional al Vârstnicilor (Walker, 1993) arată că, global, aproape o 19 Anuarul Statistic al României, 2005, INS, 2006, p. 234. 20 Sondaj Metromedia Transilvania, oct. 2003. 21 Les attitudes face au vieillissement, Commission européenne, 1993, cap. Soins et prise en charge. 66 ANA BĂLAŞA 12 treime din persoanele de peste 65 ani vor beneficia, în viitor, de ajutor sau asistenţă regulată pentru îngrijiri personale şi sarcini menajere. Nevoile viitoare de îngrijiri, îndeosebi pentru cei de peste 80 ani, îi vor viza pe pacienţii cu demenţe. Va creşte, aşadar, importanţa îngrijirilor formale sau informale, ca şi impactul tehnicii moderne asupra prelungirii vieţii în bună stare de sănătate şi a păstrării autonomiei, chiar în caz de infirmitate. Sistemul de îngrijiri de sănătate în Uniunea Europeană şi ţările candidate trebuie să facă faţă, simultan, unui triplu obiectiv: 1) accesul la îngrijiri pentru toţi; 22 2) la un înalt nivel de calitate; 3) conservând viabilitatea financiară a sistemului . Persoanele vârstnice au nevoie de îngrijiri de lungă durată, ceea ce înseamnă o provocare, atât în ceea ce priveşte finanţarea cât şi adaptarea la oferta de servicii, îndeosebi cu privire la instituţionalizarea îngrijirilor de lungă durată. Pentru europeni, accesul la îngrijiri de sănătate este un drept fundamental, esenţial pentru demnitatea umană, care trebuie garantat pentru toţi. În articolul 33 al Cartei drepturilor fundamentale ale UE se proclamă că „orice persoană are dreptul de a accede la prevenţia sanitară şi de a beneficia de îngrijiri medicale”, iar Uniunea recunoaşte „dreptul de acces la prestaţii de securitate socială şi servicii sociale, asigurând protecţie în caz de maternitate, boală, accident de muncă, dependenţă sau bătrâneţe. Există inegalitate socială în raport cu sănătatea Cererea şi oferta de îngrijiri de sănătate depind mult de nivelul de viaţă şi de nivelul de educaţie care determină modul de viaţă adoptat de indivizi. De peste o jumătate de secol, cererea de îngrijiri de sănătate tinde să crească proporţional cu 23 venitul pe cap de locuitor . În toate ţările se observă că starea globală de sănătate a persoanelor este legată de poziţia lor socială, uneori într-o manieră sensibilă. De exemplu, raportul între mortalitatea lucrătorilor manuali şi a celor non-manuali este favorabil acestora din urmă, conform unei cercetări realizate pe date din Franţa şi Danemarca. Poziţia socială vorbeşte de insuficienţa veniturilor, care conduce anumite persoane să-şi reducă consumul de îngrijiri, mai ales atunci când o parte importantă a costurilor este lăsată în sarcina pacienţilor. De asemenea, poziţia socială mai poate reflecta anumite condiţii de viaţă, de locuire, de calitatea slujbelor, nivelul de educaţie, 24 modul de alimentare . Ameliorarea accesului la îngrijiri poate fi realizată prin măsuri care să meargă până la gratuitate pentru persoanele cu venituri scăzute şi o mai bună coordonare între serviciile sociale şi cele de sănătate. 22 L’avenir des soins de santé et des soins pour les personnes âgées: garantir l’accessibilité, la qualité et la viabilité financière, Comission Européene, Bruxelles, 2001. 23 L’avenir des soins de sante et des soins pour les personnes agees: garantir l’accessibilite, la qualité et la viabilité financière, Comission Européene, Bruxelles, 2001. 24 Idem, p. 10. 13 SĂNĂTATEA – COMPONENTĂ ESENŢIALĂ 67 A beneficia de îngrijire de sănătate de calitate este o exigenţă împărtăşită de toţi europenii, şi este un obiectiv major al sănătăţii publice. Este vorba de a obţine cel mai bun raport posibil şi acceptabil din punct de vedere al sănătăţii publice între beneficiile pentru sănătate şi costurile antrenate de produse sau tratamente. Demersul de măsurare a costurilor şi performanţelor, anchetele de satisfacţie a pacienţilor, evaluarea şi acreditarea serviciilor de îngrijire sunt mijloace necesare de ameliorare a calităţii globale a îngrijirilor. Există preocupări pentru găsirea unui echilibru între accesul, calitatea şi viabilitatea îngrijirilor. Îngrijirile de lungă durată sunt considerate doar de puţin timp un risc social major, care trebuie acoperit de sistemele de protecţie socială. Îngrijirile de lungă durată rezidă în asistenţa persoanelor incapabile de a trăi în mod autonom şi care depind de ajutorul celorlalţi pentru mobilitate, pregătirea hranei, pentru cumpărături obişnuite şi alte sarcini menajere. În cazuri extreme, aceste persoane necesită un ajutor pentru a se spăla şi a se hrăni. Aceste îngrijiri nu necesită competenţe medicale şi sunt, adesea, încredinţate apropiaţilor persoanei în cauză. Dar aceste persoane nu se pot dispensa de îngrijirile de sănătate. Acestea pot fi acordate la domiciliu sau în instituţii specializate. Costul acestui tip de îngrijire depăşeşte, adesea, venitul unei persoane în nevoie care, în scurt timp, poate epuiza toate economiile. În consecinţă, nevoia de îngrijiri de lungă durată constituie un risc social major, iar necesitatea de a introduce mecanisme de protecţie socială se impune. Mecanismele de protecţie socială îmbracă forme foarte diferite de la un stat la altul. Îngrijirea şi luarea în întreţinere a vârstnicilor – cercetări concrete Pe lângă faptul că este un succes al măsurilor de sănătate publică, longevitatea presupune şi că din ce în ce mai mulţi oameni au nevoie de îngrijiri şi susţinere personală. Este însă important să nu se exagereze în aprecierea acestei situaţii. Cercetările sociale evidenţiază faptul că majoritatea persoanelor vârstnice, chiar de vârsta a patra, sunt capabile să-şi poarte singure de grijă sau cu un ajutor minim. Dacă ajutorul este necesar, el provine, în primul rând, de la familie. În majoritatea ţărilor Comunităţii, statul joacă un rol relativ minor în îngrijirile acordate persoanelor vârstnice, fie ca furnizor direct de îngrijiri, fie ca sursă financiară. Cererea pentru astfel de servicii este însă în creştere. Creşterea procentului vârstnicilor care necesită îngrijiri are implicaţii importante pentru familie (femei îndeosebi) ca şi pentru guvernanţi. 25 ● Într-un sondaj realizat pe o populaţie de vârstnici : 60% din populaţia de peste 60 de ani a declarat că suferă de o incapacitate funcţională (cu diferenţe mari între ţări: 53% în Grecia, 22% în Belgia). Mai concret, 32% din cei de 60–64 de ani prezentau o boală de lungă durată sau o incapacitate, care ajunge la 47%, în cazul celor de peste 80 de ani. Dar chiar şi în această categorie de vârstă avansată, majoritatea nu se consideră ca fiind handicapaţi. 25 Les attitudes face aux veillissement, Comission Européene, Bruxelles, 1993. 68 ANA BĂLAŞA 14 Îngrijirile personale sau sarcinile de menaj sunt invocate ca fiindu-le necesare de 30% din subiecţi (aproape de 25% în Luxemburg şi Portugalia, sub 50% în Regatul Unit, Germania, Danemarca). Cercetătorii precizează că cifrele nu pot fi considerate ca un audit asupra nevoilor de îngrijire. Infirmitatea este un indicator mai bun privind nevoile de ajutor şi asistenţă: 18% din cei de 60–64 de ani primesc îngrijiri, faţă de 59% dintre cei de 80 ani şi peste. ● Susţinătorii principali ai persoanelor vârstnice, în cazul în care au nevoie de îngrijiri sunt: – copiii adulţi (40% citări); – soţii (32%); – ajutor privat plătit (11%); – alte rude (14%); – servicii sociale publice (13%); – prieteni 6%; – vecini 6% ; – organizaţii de binefacere 3%. Aşa cum au demonstrat-o şi alte cercetări anterior, membrii familiei sunt de departe principalii furnizori de îngrijiri. În cazul Eurobarometrului citat, două treimi din îngrijirile acordate persoanelor vârstnice sunt furnizate de structura familială. În ce-i priveşte pe copiii care acordă îngrijirile, jumătate o fac în interiorul domiciliului vârstnicilor (trăiesc sub acelaşi acoperiş). Rolul jucat de soţ / soţie variază foarte mult, în funcţie de ţări. În Grecia, 47% din persoane primesc ajutor de la soţ / soţie, în Olanda, numai 8% şi în Danemarca, 19%. Serviciile sociale publice figurează pe un loc semnificativ în ţările în care există infrastructuri dezvoltate. Danemarca posedă sistemul de ajutor la domiciliu cel mai dezvoltat din toată UE: 2/3 din persoanele luate în grijă sunt asistate de servicii sociale (urmează Olanda şi Regatul Unit, Belgia şi Franţa). Cercetările constată faptul că, pe măsură ce categoria de vârstă este mai avansată, cu atât este mai puţin probabil ca ajutorul să fie furnizat de soţ / soţie şi mult mai probabil că va fi acordat de serviciile publice. Procentul diferitelor categorii de vârstă care primesc regulat ajutor şi asistenţă din partea soţilor şi a serviciilor publice. 60–64 ani 65–69 ani 70–74 ani 75–79 ani 80+ ani Soţ / soţie 54% 44% 33% 25% 15% Servicii publice 8% 8% 10% 13% 20% Rolul vecinilor şi al sectorului de binefacere creşte o dată cu vârsta primitorului, dar niciodată într-o măsură semnificativă, precum sectorul public. Rolul sectorului privat plătit rămâne constant, ca şi al copiilor şi al altor rude. Datele sugerează că, în cazul pierderii soţului / soţiei, se creează un vid în 15 SĂNĂTATEA – COMPONENTĂ ESENŢIALĂ 69 asistenţă. De remarcat că 53% dintre bărbaţi primesc ajutorul soţiilor şi numai 18% dintre femei primesc ajutorul soţilor. În ciuda datelor privind rolul crucial al familiei în îngrijirea persoanelor vârstnice, se perpetuează mitul conform căruia familiile se ocupă mai puţin de rudele lor, în sens larg, faţă de trecut, mit infirmat de cercetări istorice şi actuale. Totuşi, familiile par mai puţin dispuse să se ocupă de părinţii lor vârstnici. Rezultatul este important, pentru că el indică, printre persoanele vârstnice, o convingere care le preocupă. Există diferenţe semnificative între ţări. Familiile sunt mai puţin dispuse decât în trecut să-şi îngrijească rudele vârstnice. UE (15) Total de acord 33,4% Mai degrabă acord 34,0% Mai degrabă dezacord 18,2% Deloc acord 10,4% NS/NR 4,1% Dezacordul cel mai puternic s-a înregistrat în Danemarca, Irlanda, Regatul Unit, iar acordul cel mai puternic, în Franţa, Luxemburg, Italia, Spania. Marea majoritate a persoanelor chestionate consideră că ajutorul acordat persoanelor vârstnice trebuie să fie practicat la acestea acasă şi nu în stabilimente speciale, deci îngrijirea trebuie să se facă în sânul comunităţii. Persoana cea mai bine plasată să decidă în privinţa serviciilor este chiar vârstnicul, urmat de medic şi rudele apropiate. Cetăţenii europeni se pronunţă pentru ca sectorul public fie să organizeze finanţarea îngrijirilor de lungă durată, fie să le organizeze şi să le şi finanţeze: Cea mai bună modalitate de a furniza îngrijiri de lungă durată: UE (12) – Cotizaţii obligatorii, un sistem de asigurări, public. 36,6% – Cotizaţii facultative, un sistem de asigurări, privat. 6,2% – Cotizaţii facultative, un sistem de asigurări public, în care doar cei care 7,6% cotizează sunt acoperiţi. – Cotizaţii facultative, un sistem de asigurări privat, în care singurii care 4,1% cotizează sunt acoperiţi. – Autorităţile publice trebuie să asigure aceste îngrijiri, care sunt finanţate prin 33,9% impozite. NS/NR 11,6% Satisfacţia privind sistemul de îngrijire a sănătăţii Satisfacţia privind sistemul de îngrijire a sănătăţii nu diferă semnificativ în funcţie de vârstă. Aşa încât putem spune că vârstnicii europeni, ca şi populaţia în ansamblu se declară: 70 ANA BĂLAŞA 16 ● mai degrabă satisfăcuţi şi foarte satisfăcuţi (însumate) de sistemul de îngrijirea sănătăţii în: Austria (83%), Franţa (78%), Belgia (77%), Danemarca (76%), Finlanda (74%), Olanda (73%), Luxemburg (72%); ● un al doilea grup gravitează în jurul mediei europene (53%) şi cuprinde Suedia (59%), Regatul Unit (56%), Germania (50%), Irlanda şi Spania (48% fiecare); ● un al treilea grup care prezintă răspunsul „satisfăcător” în proporţie mică include Italia (26%), Portugalia (24%), Grecia (9%). Aceste ţări se remarcă şi prin rate înalte ale răspunsului „deloc satisfăcut” (26%, 32%, 34%). Consumul de îngrijiri în România • Apelul la serviciile unui medic a fost evident mai frecvent o dată cu înaintarea în vârstă. Valorile pentru vârstnici sunt următoarele: – 65–74 ani: 61%. – 74 ani şi peste: 66%. • Persoanele vârstnice (65+) prezintă ponderi importante printre pacienţii medicilor cardiologi (43%), oftalmologi (30%), urologi (29%) şi neurologi (25%). • Vârstnicii efectuează mai frecvent controale periodic. Şi-au verificat starea de sănătate două din cinci persoane de 65 ani şi peste. • Persoanele vârstnice, în mai mare măsură decât tinerii, încearcă să-şi amelioreze sănătatea, recurgând la medicina alternativă (Sursa: INS – Ancheta asupra condiţiilor de viaţă, 2003). 26 Evaluarea subiectivă a asistenţei medicale primite pare să se afle peste nivelul la care ar situa indicatorii obiectivi asistenţa medicală. În 2003, doar 16% o evaluează ca fiind sub nivelul satisfăcător; 29,7% consideră că este satisfăcătoare şi 46,4%, că este bună. Pentru 2006, datele sunt următoarele: Foarte proastă 8,2%. Proastă 10,0%. Bună 26,7%. Foarte bună 7,8%. În ceea ce priveşte aprecierea sistemului de îngrijire a sănătăţii în 2006, datele erau următoarele: Cum apreciaţi sistemul de îngrijire a sănătăţii din România? Foarte prost 16%. Prost 31%. Satisfăcător 31%. Bun 18%. Foarte bun 3,2%. 26 Diagnoza calităţii vieţii, 2004, 2006, ICCV, coordonator, prof. dr. Ioan Mărginean. 17 SĂNĂTATEA – COMPONENTĂ ESENŢIALĂ 71 SĂNĂTATEA SOCIALĂ Alături de sănătatea fizică şi mentală, sănătatea socială este un element esenţial al definiţiei sănătăţii utilizată de OMS. Sănătatea socială poate fi privită şi ca un determinat important al stării generale de sănătate. Unii cercetători consideră că „impactul relaţiilor sociale asupra sănătăţii este la fel de important precum alţi factori de risc: fumatul, activitatea fizică, obezitatea, tensiunea arterială. Numărul şi calitatea relaţiilor sociale contribuie la menţinerea sănătăţii fizice şi mentale a 27 . S-a constat şi relaţia indivizilor precum şi la ameliorarea speranţei de viaţă” inversă: relaţiile sociale negative sau stresante au efecte nefaste asupra sănătăţii. De asemenea, izolarea socială pare să se asocieze cu o rată mai înaltă a deceselor premature. În cadrul anchetei de sănătate din 2004, în Belgia, sănătatea socială a fost operaţionalizată în termeni de suport social (disponibilitatea altor persoane în care individul are încredere, pe care el poate conta şi care lui îi dau sentimentul de a fi apreciat şi stimat ca persoană). Suportul social a fost măsurat prin două demersuri – unul cantitativ şi altul calitativ. – Indicatorii structurali de suport, unde integrarea socială defineşte structura şi importanţa interacţiunii sociale. Aceşti indicatori sunt cantitativi – măsoară prezenţa şi importanţa reţelei sociale, numărul şi frecvenţa interacţiunilor sociale. Studiile epidemiologice se interesează, în mod deosebit, de acest tip de indicatori. Cercetările au evidenţiat o legătură semnificativă între sănătatea subiectivă şi fiecare dintre indicatorii sănătăţii (bunăstării) sociale, oricare ar fi aceştia „persoanele care evaluează sănătatea lor ca fiind proastă au o mai mare tendinţă de a fi nemulţumiţi de contactele lor sociale, au puţine contacte cu anturajul şi prezintă o reţea socială restrânsă şi declară niveluri slabe ale suportului social 28 . În Belgia, în cadrul anchetei de sănătate din 2001, instrumental şi funcţional” carenţa de contacte sociale (o dată pe lună, o dată pe an, niciodată) era raportată de 8% din populaţia de peste 65 de ani (peste media pe populaţie); persoanele de peste 75 de ani prezintă o reţea relaţională restrânsă. Interesant este că această situaţie se întâlneşte şi la vârsta de 15–24 de ani. Probabil că pentru vârstnic calitatea relaţiilor sociale este mai importantă decât cantitatea lor. După 45 de ani, persoanele interogate declară că au un slab suport instrumental în anturajul 29 . La fel, calitatea suportului funcţional este în legătură cu vârsta: un slab lor suport funcţional este raportat din ce în ce mai mult o dată cu avansarea în vârstă. Ca şi în alte cercetări, persoanele vârstnice califică drept insuficient suportul 27 Enquête de Santé par Interview, Belgique 2004, Institut Scientifique de la Santé Publique 2006. 28 Enquête de Santé, Belgique, 2001. 29 Indicatorul privea posibilitatea percepută de a primi ajutor de la cei din jur, în caz de nevoie. 72 ANA BĂLAŞA 18 instrumental şi funcţional, ceea ce sugerează şi o nevoie de a fi mai frecvent într- un anturaj. – Indicatorii funcţionali de suport se referă, îndeosebi, la funcţia şi calitatea contactelor sociale. Sunt, mai degrabă, de ordin subiectiv şi privesc satisfacţia faţă de relaţiile sociale, ajutorul pe care îl oferă anturajul. Principiul este că un bun suport social satisface nevoia de afecţiune, creează un sentiment de securitate, reduce stresul. Cele două dimensiuni ale suportului social au fost utilizate în cadrul Anchetelor de Sănătate, fiecare fiind măsurată printr-un număr de indicatori. În 30 , numărul persoanelor Belgia, conform rezultatelor anchetei de sănătate nemulţumite de contactele lor sociale creşte o dată cu vârsta. ● Persoanele care au cel puţin o dată pe săptămână contacte sociale cu membrii familiei, prieteni sau cunoştinţe reprezintă 7% din populaţia totală. Numărul celor care nu au astfel de contacte creşte odată cu vârsta. ● Participarea la viaţa asociativă. Procentul celor care nu participă niciodată la activităţi asociative creşte cu vârsta. Acest procent creşte de la 28%, pentru intervalul 15–24 ani la 57%, pentru grupul celor mai în vârstă. ● Percepţia suportului social. Vârstnicii percep suportul lor social într-o manieră mai negativă decât tinerii, pentru fiecare dintre componente. Una dintre concluziile certe ale anchetei este că sănătatea socială variază în funcţie de vârstă: persoanele vârstnice declară, cel mai adesea, că nu pot conta decât pe un număr limitat de persoane, în caz de nevoie. Trebuie acordată mai multă atenţie nevoii specifice de suport social. În România, INS a urmărit în „Ancheta asupra condiţiilor de viaţă” (ACOVI) trei categorii de relaţii sociale: – cu rudele cele mai apropiate (părinţi şi copii), care nu fac parte din gospodăria persoanei intervievate; – relaţiile cu prietenii; – relaţiile cu cei mai apropiaţi vecini. ● Pensionarii sunt cei care îşi vizitează, cel mai frecvent copiii; ● Ponderea persoanelor care au prieteni tinde spre o diminuare, o dată cu creşterea vârstei. Totuşi, din 100 de persoane de peste 65 ani, 66 declară că au prieteni; ● Cu cât persoana este mai în vârstă, cu atât se vede mai rar cu prietenii (mai puţin de 40% din persoanele de peste 60 ani declară că se întâlnesc cu prietenii). STIL DE VIAŢĂ SĂNĂTOS Controlul costurilor îngrijirilor de sănătate se poate realiza prin prevenirea bolilor şi schimbarea stilului de viaţă, pentru a reduce infirmităţile şi a prelungi perioada de viaţă în bună sănătate. 30 Enquête de Santé par Interview, Belgique 2004, Institut Scientifique de la Santé Publique, 2006. 19 SĂNĂTATEA – COMPONENTĂ ESENŢIALĂ 73 Nutriţia şi activitatea fizică sunt modalităţi eficiente de a preveni afecţiuni cronice ca arteroscleroza, hipertensiunea, tulburările de metabolism, sindromul osteomuscular şi complicaţiile lor. Un rol important joacă, îndeosebi, reducerea fumatului şi a consumului de alcool. OMS a publicat o serie de linii directoare privind activitatea fizică, ale cărei efecte benefice asupra diabetului, afecţiunilor cardio-vasculare, hipertensiunii se traduc şi prin reducerea cererii de îngrijiri în instituţii medicale, a consumului de medicamente, precum şi prin păstrarea autonomiei persoanelor vârstnice. În opinia europenilor, aşa cum am constatat, sănătatea este unul dintre factorii care contribuie în cea mai mare măsură la calitatea vieţii sau la ameliorarea ei. 31 a încercat identificarea stilului de viaţă al Chestionarul administrat cetăţenilor europeni, prima dintre trăsăturile care îl caracterizează fiind sănătatea. Subiecţii au fost invitaţi să spună dacă duc o viaţă sănătoasă (alimentaţie, exerciţii fizice, stres, consum de alcool, fumat), frecvenţa cu care consultă corpul medical, în ce măsură suferă de o maladie sau de o invaliditate de lungă durată. – 89% din vârstnicii europeni declară că duc o viaţă sănătoasă (peste medie, mai mult decât grupele de vârstă tinere); – 85% din persoanele de peste 55 ani declară că mănâncă echilibrat (peste medie, mai mult decât grupurile de vârstă tinere); – 35% fac exerciţii fizice de cel puţin două ori pe săptămână (sub medie, mai puţin decât tinerii); – consumul de alcool începe să scadă după 54 ani; – persoanele de peste 55 ani se declară stresate în proporţie de 25%, sub medie, sub nivelul celorlalte categorii; – 20% din cei peste 55 ani fumează, mai puţin decât celelalte categorii de vârstă; – consultarea unui medic generalist creşte cu vârsta (88%, după 65 ani); – 49% din vârstnici au consultat un medic specialist în ultimele 12 luni; – există o relaţie directă între vârstă şi faptul de a suferi o invaliditate de lungă durată (32%, la peste 55 ani, de peste trei ori mai mare decât în cazul celorlalte categorii); – proporţia vârstnicilor care au petrecut cel puţin o noapte în spital în ultimele 12 luni – 19%, faţă de 10% – 12%, celelalte categorii de vârstă. ● În ceea ce priveşte stilul de viaţă sănătos al vârstnicilor români doar renunţarea la fumat este o atitudine adecvată (doar 5% dintre fumători se încadrează în intervalul 65+. ● Doar 3,5% din persoanele de 50 ani + practică exerciţii fizice pentru întreţinerea sănătăţii. ● Consumul de băuturi alcoolice are ponderi mari, atât la persoanele de 50– 64 ani (42%) cât şi la cele de peste 64 ani (30%). 31 Les européens et la qualité de vie, Eurobarometru, iunie 2000, p. 100–114. 74 ANA BĂLAŞA 20 BIBLIOGRAFIE 1. Baromètre santé, France, Editions INPES, 2005. 2. Comission des Communautés Européennes, L’avenir des soins de santé et des soins pour les personnes âgées: garantir l’accessibilité, la qualité et la viabilité financière, Bruxelles, 2001. 3. Deuxiéme assemblée mondiale sur le vieillissement, Madrid, Nations Unites, 2002. 4. Doumont D., Libion F., Deccache A., Les personnes âgées et leur santé, (2è partie), Série de dossiers documentaires, UCL, RESO, 1999. 5. Enquête de Santé par Interview, ISSP, Belgique, 2006. 6. Les attitudes face aux veillissement et aux personnes âgées, Comission des Communautés Européennes, Bruxelles, 1993. 7. Les europeéns et la qualité de vie, INRA, 2000. 8. Santé et alimentation, Eurobaromètre special, Commission Européenne, 2006. 9. Vers une Europe pour tous les âgées, Commission Européenne, Bruxelles, 1999. 10. Vieillissement, aide et soins de santé en Belgique, Rapport pour le SPF, 2004.